వారితో పొత్తా? ఆ ఆలోచనే లేదన్నారు..! - When Bal Thackeray Rejected Alliance With NCP - EENADU
ముంబయి: ప్రభుత్వ ఏర్పాటు విషయంలో మహారాష్ట్ర రాజకీయాల్లో అనిశ్చితి నెలకొన్న విషయం తెలిసిందే. చివరికి ఏ పార్టీ ప్రభుత్వాన్ని ఏర్పాటు చేయలేకపోయేసరికి గవర్నర్‌ భగత్‌సింగ్‌ కోశ్యారీ రాష్ట్రపతి పాలనను విధించాల్సిందిగా ప్రతిపాదించారు. దీనికి కేంద్ర క్యాబినెట్, రాష్ట్రపతి రాంనాథ్‌ కోవింద్‌ ఆమోదం లభించడం చకచకా జరిగిపోయి మహారాష్ట్రలో రాష్ట్రపతి పాలన అమలులోకి వచ్చింది. సీఎం పదవీకాలాన్ని పంచుకునే విషయంలో భాజపా, మిత్రపక్షం శివసేన మధ్యలో సరైన పొత్తు కుదరకపోయేసరికి ప్రభుత్వాన్ని ఏర్పాటు చేయలేమని భాజపా చేతులెత్తేసిన సంగతి తెలిసిందే. భాజపా తర్వాత పెద్ద పార్టీగా అవతరించిన శివసేనకు ప్రభుత్వ ఏర్పాటుకు గవర్నర్‌ అవకాశం కల్పించారు. అవకాశాన్ని అందిపుచ్చుకోవాలనే ఆలోచనతో ఎన్సీపీ, కాంగ్రెస్‌ నేతలతో శివసేన కార్యనిర్వాహక అధ్యక్షుడు ఉద్దవ్‌ ఠాక్రే సంప్రదింపులు జరిపారు. ఇలాంటి సమయంలో శివసేన వ్యవస్థాపకుడు దివంగత బాల్‌ఠాక్రే గతంలో ఓ వార్తా పత్రికకు ఇచ్చిన ముఖాముఖిలో ఎన్సీపీ, కాంగ్రెస్‌ పార్టీలతో పొత్తు విషయంలో చేసిన వ్యాఖ్యలు సామాజిక మాధ్యమాల్లో వైరల్‌ అవుతున్నాయి.
శివసేన వ్యవస్థాపకుడు బాల్‌ఠాక్రేతో 1999లో ఓ జాతీయ మీడియా సంస్థ ముఖాముఖి నిర్వహించింది. దీనిలో భాగంగా ఎన్సీపీతో పొత్తు పెట్టుకునే అవకాశాలేమైనా ఉన్నాయా? అని ఆయన అభిప్రాయాన్ని అడిగింది. స్పందించిన ఆయన 'ఎట్టి పరిస్థితుల్లో ఎన్సీపీతో పొత్తు పెట్టుకునే అవకాశం లేదు. ఎదురుగా ఉన్నది శరద్‌పవార్‌ కావచ్చు.. మరేదైనా పార్టీ నేతలు కావచ్చు.. మాజీ ప్రధాని అటల్‌ బిహారీ వాజ్‌పేయి నేతృత్వంలోని ఎన్డీయే ప్రభుత్వం పడిపోయేందుకు కారకుడైన ఆయనతో పొత్తుకు అవకాశం కాదు.. అలాంటి ఆలోచనే లేదు. 'ప్రభుత్వాన్ని పడగొట్టడం నా బాధ్యత. నేను అదే చేశాను' అని శరద్‌ పవార్‌ బహిరంగంగా మీడియాతో చెప్పారు. ఇలాంటి విషయాల్లో ఆయన ఆరితేరినవారు. ఇదంతా తెలిసి ఆయనతో ఎలా పొత్తు పెట్టుకునేది. ప్రజలు ఊరుకుంటారా?మమ్మల్ని మోసం చేశారని ప్రజలు ప్రశ్నిస్తే మేం ఏం సమాధానం చెప్పాలి' అని బాల్‌ఠాక్రే అభిప్రాయాన్ని వ్యక్తం చేశారు. 1980లో బాల్‌ఠాక్రే, శరద్‌ పవార్‌ల మధ్య ఎలాంటి రాజకీయ విభేదాలు లేవు. 1982లో జరిగిన టెక్స్‌టైల్ సమ్మెలో వీరిద్దరు కలిసి పాల్గొన్నారు. అనంతరం కొన్ని కారణాలతో వీరిద్దరి మధ్య రాజకీయ వైరం పెరిగింది.
vaaritho pottaa? aa aalochane ledannaru..! - When Bal Thackeray Rejected Alliance With NCP - EENADU
mumbai: prabhutva erpaatu vishayamlo maharashtra rajakeeyaallo anischiti nelakonna vishayam telisinde. chivariki e party prabhutvaanni erpaatu cheyalekapoyesariki gavarnershe bhagathisinga koshyari rashtrapati paalananu vidhinchaalsindigaa pratipaadinchaaru. deeniki kendra cabinet, rashtrapati ramnathe kovinde aamodam labhinchadam chakachaka jarigipoyi maharashtralo rashtrapati paalana amaluloki vachindi. cm padaveekaalaanni panchukune vishayamlo bhajapa, mitrapaksham sivasena madhyalo saraina pottu kudarakapoyesariki prabhutvaanni erpaatu cheyalemani bhajapa chetulettesina sangati telisinde. bhajapa tarvaata pedda paartiigaa avatarinchina sivasenaku prabhutva erpaatuku gavarnershe avakaasam kalpinchaaru. avakaasaanni andipuchukovalane aalochanatho encpy, congresse nethalatho sivasena kaaryanirvaahaka adhyakshudu uddave thaakre sampradimpulu jariparu. ilanti samayamlo sivasena vyavasthaapakudu divangata balethaakre gatamlo oo varta patrikaku ichina mukhamukhilo encpy, congresse paartiilatoe pottu vishayamlo chesina vyaakhyalu saamaajika maadhyamaallo vairalm avutunnaayi.
sivasena vyavasthaapakudu baalethaakretho 1999loo oo jaateeya media samstha mukhamukhi nirvahinchindi. deenilo bhagamga enseepeetho pottu pettukune avakaasaalemainaa unnaya? ani aayana abhipraayaanni adigindi. spandinchina aayana 'etty paristhitullo enseepeetho pottu pettukune avakaasam ledu. edurugaa unnadi saradnaparse kaavachhu.. maredaina party nethalu kaavachhu.. maji pradhaani atalni bihari vajepeyi netrutvamloni endeeye prabhutvam padipoyenduku kaarakudaina aayanatho pottuku avakaasam kaadu.. alanti aalochane ledu. 'prabhutvaanni padagottadam naa baadhyata. nenu adhe cheshaanu' ani saradn paware bahirangamgaa meediatho cheppaaru. ilanti vishayaallo aayana aariterinavaaru. idantaa telisi aayanatho ela pottu pettukunedi. prajalu oorukuntara?mammalni mosam chesarani prajalu prasniste mem yem samadhanam cheppali' ani balethaakre abhipraayaanni vyaktam chesaru. 1980loo balethaakre, saradn pawarle madhya elanti rajakeeya vibhedaalu levu. 1982loo jarigina texeailiel sammelo veeriddaru kalisi paalgonnaaru. anantaram konni kaaranaalatoe veeriddari madhya rajakeeya vairam perigindi.